शुशिला कार्की र लोकमानसिंह प्रकरण त प्रतिनिधि घटना र उदाहरण मात्र हुन् समग्र, राजनैतिक पार्टी र तिनका नेताहरूलाई प्रतिबिम्बित गर्न । बैशाख ३१ र जेठ ३१ मा स्थानीय तहको निर्वाचन हुदैछ । आफैले बनाएका बिधि, बिधान, आचारसंहिता र नैतिकताको मतलब छैन । लोकतन्त्रको सामान्य मान्यता बिपरित निर्वाचनको बिचमा सरकार परिवर्तन गरिदैंछ । कोहि उल्टो दिन गन्ती गर्दै नयाँ दौरा सुरुवाल सिलाएर बसेका छन् भने कोहि दर्जनौंपटक मन्त्री बनेर कीर्तिमान रच्न केही सय घन्टाका लागी सपथ खान्छन् देश र जनताको नाममा । यी शृङ्खलाले देखाइरहेका छन् लोकतान्त्रिक, बहुदलीय, गणतान्त्रिक, संसदीय प्रणालीभित्रका अनैतिक, कुरुप र बिकृत दृश्यहरु ।
